રોહન કહે છે,”હું રીતસર થાકી ગયો છું કે મમ્મીએ આ શું માંડ્યુ છે. હું પચીસ વર્ષનો થઈ ગયો છું. છતાંય એ મને શીખવવાનું ભૂલતી નથી. લગ્ન સમયે પણ મમ્મીની સૂચનાઓએ તમામ હદો વળોટી નાખી. મમ્મીને થોડી અસલામતી લાગતી હશે કે કેમ એ સવાલ મને સતત ઘેરી રહેતો. મમ્મી એની પુત્રવધૂને સરસ રીતે સમજી શકે અને મારી જીવનસાથી પણ ઘરમાં એડજસ્ટ થઈ જાય એ હેતુથી અમે લગ્ન પછી તરત જ હનીમૂન પર ન ગયાં. છ મહિના પછી ફરવા માટે ગયાં. એ સમયે તો મમ્મીએ હદ જ કરી નાખી. મમ્મીની કેટલીક સહજ વાતો હતી તો કેટલીક મને ખૂંચતી હતી.